นีกอลา อาแนลกา

นีกอลา เซบัสเตียง อาแนลกา (Nicolas Sebastien Anelka; 14 มีนาคม พ.ศ. 2522) เป็นนักฟุตบอลชาวฝรั่งเศส ปัจจุบันเล่นให้กับสโมสรมุมไบซิตีในอินเดียนซูเปอร์ลีก ในฤดูกาล 1998-99 ซึ่งเขาเล่นให้กับอาร์เซนอล อาแนลกาเคยได้รับรางวัลนักเตะเยาวชนดีเด่นแห่งปี (PFA Young Player of the Year) และรางวัลรองเท้าทองคำ BARCLAYS 1สมัย  ในฤดูกาล 2008-2009 อาเเนลกายังเป็นดาวซัลโวอันดับที่ 1 พรีเมียร์ลีกที่ 19 ประตู
== ประวัติ ==
อาแนลกาเริ่มต้นชีวิตนักเตะเยาวชนที่สโมสรปารีแซ็ง-แฌร์แม็ง ต่อมาในเดือนพฤศจิกายน ค.ศ. 1996 เมื่อเขาอายุได้ 17 ปี อาร์แซน แวงแกร์ (ซึ่งเพิ่งเข้ารับตำแหน่งผู้จัดการทีมอาร์เซนอลได้ไม่นาน) ได้ซื้อตัวอาแนลกาเข้าร่วมทีมอาร์เซนอลด้วยค่าตัว 5 แสนปอนด์ ฤดูกาลแรกของเขาที่อาร์เซนอล ช่วง 1996-97 ผลงานออกมาไม่ค่อยดี แต่ในฤดูกาลถัดมา 1997-98 อาแนลกาก็สามารถขึ้นมาเป็นตัวจริงได้ และเป็นกองกำลังสำคัญนำทีมอาร์เซนอลคว้าดับเบิลแชมป์พรีเมียร์ลีกและยูฟ่าคัพในฤดูกาลนั้น อาแนลกาเป็นผู้ยิงประตูที่สองให้อาร์เซนอลชนะนิวคาสเซิลยูไนเต็ดไป 2-0 ในนัดชิงชนะเลิศเอฟเอคัพ
อาแนลกาย้ายทีมบ่อยมาก ช่วงหน้าร้อนปี ค.ศ. 1999 อาแนลกาถูกเรอัลมาดริด ทีมเศรษฐีจากสเปน ซื้อตัวไปด้วยค่าตัว 22.3 ล้านปอนด์ จากนั้นหน้าร้อนปี ค.ศ. 2000 ย้ายไปปารีแซ็ง-แฌร์แม็ง ด้วยค่าตัว 20 ล้านปอนด์ จากนั้นย้ายไปลิเวอร์พูล ต่อมาปี ค.ศ. 2002 เควิน คีแกน ผู้จัดการทีมแมนเชสเตอร์ซิตี อังกฤษ ทุ่ม 12 ล้านปอนด์ซื้ออาแนลกา ทำสถิติของสโมสร จากนั้นวันที่ 27 มกราคม ค.ศ. 2005 ย้ายไปทีมเฟแนร์บาห์แช ประเทศตุรกี ด้วยค่าตัว 7 ล้านปอนด์ ล่าสุดหน้าร้อนปี ค.ศ. 2006 โบลตันซื้อตัวอาแนลกามาด้วย 8.2 ล้านปอนด์ เป็นสถิติของสโมสรอีกเช่นกัน รวมแล้วค่าตัวอาแนลกาที่ย้ายทีมถี่ ๆ ช่วง 10 ปีที่ผ่านมาประมาณ 71 ล้านปอนด์แล้ว แพงเป็นที่สองรองจากฆวน เซบัสเตียน เบรอน ที่ค่าตัวย้ายทีมรวมๆ กันแล้ว 77 ล้านปอนด์
อาแนลกาเปลี่ยนจากศาสนาคริสต์มาเป็นนับถืออิสลามเมื่อปี ค.ศ. 2004 ที่มัสยิด Al-Wassail ในสหรัฐอาหรับเอมิเรตส์โดยมีชื่ออิสลามว่าอับดุล-ซาลัม บีลัล (Abdul-Salem Bill)
เดือนกุมภาพันธ์ ปี 2014 เขาถูกสมาคมฟุตบอลอังกฤษแบน 5 นัดและปรับเงินถึง 80,000 ปอนด์ หลังจากฉลองการยิงประตูได้ด้วยการทำท่า Quenelle อันแสดงถึงการเหยียดเชื้อชาติยิว ในเกมส์ที่เวสต์บรอมมิช เสมอกับเวสต์แฮม 3-3 หลังจากที่ถูกสมาคมฟุตบอลอังกฤษลงโทษ เขาก็ถูกเวสต์บรอมมิชยกเลิกสัญญาในเวลาต่อมา
อแนลกา ย้ายมาเล่นฟุตบอลที่ประเทศอินเดีย ในอินเดียน ซุปเปอร์ลีก โดนเซ็นสัญญากับทีมมุมไบซิตี
==เกียรติประวัติ==
===สโมสร===
อาร์เซนอล
พรีเมียร์ลีก: 1997–98
เอฟเอคัพ: 1997–98
เอฟเอคอมมูลนิตีแชร์ตีชิลด์: 1998
เรอัลมาดริด
ยูฟ่าแชมเปียนส์ลีก: 1999–2000
ปารีแซ็ง-แฌร์แม็ง (เปแอ็สเฌ)
ยูฟ่าอินเตอร์โตโต้คัพ: 2001
เฟเนร์บาเชห์
Süper Lig: 2004–05
เชลซี
เอฟเอคัพ (2): 2008–09, 2009–10
เอฟเอคอมมูลนิตีแชร์ตีชิลด์: 2009
พรีเมียร์ลีก: 2009–10
===ทีมชาติ===
ฝรั่งเศส
ฟุตบอลชิงแชมป์แห่งชาติยุโรป U 19 : 1997
ฟุตบอลชิงแชมป์แห่งชาติยุโรป: 2000
คอนเฟเดอเรชันส์คัพ: 2001
===เกียรติประวัติส่วนตัว===
Premier League Player of the Month (2): February 1999, November 2008
PFA Team of the Year (2): 1998–99, 2008–09
Barclays Golden Boot: 2008–09
PFA Young Player of the Year: 1999
FA Cup Top Scorer: 2008–09
'''Scored a total of more than 100 goals in the Premier League
==อ้างอิง==
นักฟุตบอลชาวฝรั่งเศส
นักฟุตบอลทีมชาติฝรั่งเศส
มุสลิมชาวฝรั่งเศส
บุคคลที่เคยนับถือศาสนาคริสต์
ผู้เล่นสโมสรฟุตบอลปารีแซ็ง-แฌร์แม็ง
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลเรอัลมาดริด
ผู้เล่นสโมสรฟุตบอลลิเวอร์พูล
ผู้เล่นสโมสรฟุตบอลแมนเชสเตอร์ซิตี
นักฟุตบอลเฟแนร์บาห์แชสปอร์คูลือบือ
ผู้เล่นสโมสรฟุตบอลเชลซี
ผู้เล่นสโมสรฟุตบอลเซี่ยงไฮ้เชินฮฺวา
ผู้เล่นสโมสรฟุตบอลยูเวนตุส
ผู้เล่นสโมสรฟุตบอลเวสต์บรอมมิชอัลเบียน
ผู้เล่นสโมสรฟุตบอลมุมไบซิตี
ผู้เล่นในฟุตบอลโลก 2010
ผู้เล่นในพรีเมียร์ลีก
ผู้เล่นในลาลิกา
ผู้เล่นในลีกเอิง
ผู้เล่นในฟุตบอลชิงแชมป์แห่งชาติยุโรป 2008
ผู้เล่นสโมสรฟุตบอลโบลตันวอนเดอเรอส์
บุคคลจากจังหวัดอีฟว์ลีน
กองหน้าฟุตบอล